**Szitakötő folyóirat**

 **László Bettina Búevő Benő című meséjének feldolgozása**

Jelleg: óravázlat

Tantárgy: Magyar irodalom

Tantárgyi kapcsolódás:

* etika

Korcsoport: alsó tagozat (tanulásban akadályozott tanulók)

Eszközök: Szitakötő folyóirat, grafit ceruza, keresztrejtvény, projektor, laptop, körök színes papírból

|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök |
| 5’ | Bevezető rész:**Ismerkedés a Szitakötő folyóirattal**Minden gyermek kap egy folyóiratot. Ezt szabadon lapozgathatja, nézegetheti, ismerkedhet vele. Feladat: „Mit gondoltok, miről szólhat ez az újság a képek alapján?” | Szitakötő folyóirat  |
| 5’ | Fő rész:**A mese meghallgatása**„A mai órán egy mesét olvasok nektek. Figyeljétek meg, milyen kik a szereplők ebben a mesében!” Felolvasom a tanulóknak a Szitakötő folyóiratból László Bettina Búevő Benő című meséjét. | Szitakötő folyóirat  |
| 5’ | **Gondolatok megfogalmazása a mesével kapcsolatban, beszélgetés**Irányított kérdések segítségével megbeszéljük miről szólt a mese: „Tetszett nektek ez a mese? Hol játszódik? Kik a szereplői? Mit evett Búevő Benő? Minek volt a legrosszabb íze? Megbeszéljük a tanulók számára ismeretlen szavakat. | Szitakötő folyóirat(Segítségképpen nézhetik a meséhez készített illusztrációt) |
| 5’ | **Igaz vagy hamis? – mozgásos játék**A tanulóknak állításokat mondok a meséhez kapcsolódóan. El kell dönteniük, hogy a hallott állítás igaz vagy hamis. Ha igaz, fel kell emelniük a két karjukat a magasba, ha hamis, leguggolniuk. Hamis állításnál meg is kell indokolni, miért hamis az adott állítás.*Például: Búevő Benő munkája könnyű volt.**Megjelent a király legfiatalabb fia.*  |  |
| 10’ | **Keresztrejtvény**Kivetítem a keresztrejtvényt a táblára és minden tanuló kap is egy feladatlapot. Egyesével felolvastatom a meghatározásokat, közösen megfejtjük a keresztrejtvényt.A keresztrejtvényt lásd a 1. számú mellékletben. | keresztrejtvénySzitakötő folyóiratgrafit ceruzaprojektor, laptop, interaktív tábla |
| 10’ | **Bánat-gömbök írása, rajzolása**Minden tanuló választhat magának egy színes kört – ezek lesznek a bánat-gömbök”. A feladat lerajzolni, leírni, milyen bánat, fájdalom, szomorúság van az életükben, amitől szívesen megszabadulnának. | színes papír körökceruza, filctoll |
| 5’ | Befejező rész:**Beszélgetés, tanóra lezárása**Aki szeretné, elmondhatja mit írt/rajzolt a színes körökre, milyen szomorúságtól, fájdalomtól, rossz dologtól szeretne megszabadulni. Ez természetesen nem kötelező, csak egy lehetőség. |  |

Mellékletek:

1. sz. melléklet: keresztrejtvény

1. Milyen színű szörny volt Búevő Benő?

2. Melyik érzést tudta a legnehezebben megemészteni?

3. Hová akart menni Benő?

4. Melyik fia jelent meg a királynak?

5. Mi hiányzott a királyfiból?

6. Mikbe zárja Búevő Benő a gyötrő érzéseket?

7. Milyen ízű az elfeledett szülinap gömbje?

8. Minél keserűbb egy jóbarát elvesztése?

9. Mit fújt a szél Benő agyara közé?



